ལོ་རེ་བཞིན་སྤྱི་ཚོགས་ཀྱི་འགྱུར་འགྲོས་ནི་ཧ་ཅང་མྱུར་ལ།དགོན་སྡེ་ནང་དུའང་འགྱུར་བ་སྣ་ཚོགས་ཤིག་དང་གོམ་པ་མཉམ་སྤོ་བྱེད་ནས་སྔ་བཞིན་སྡོད་ས་མེད་པ་ཞིག་ཏུ་ཆགས་སོང་།དེ་སྐབས་ནས་ད་ལྟའི་བར་གནམ་ས་ལྟ་བའི་འགྱུར་ལྡོག་སོང་འདུགཕྱིས་སུ་དུས་དེབ་ཅིག་ཏུ་རང་མོས་སྙན་ངག་གི་ལམ་ནས་རང་གི་ལྟ་ཚུལ་ཞིག་བྲིས་པ་ཡིན།དེ་མི་འགར་རེས་མ་གཏོགས་གོ་བ་ལེན་ཐུབ་མི་འདུག་པས་ཡག་པོ་བྲིས་འདུག་ཟེར་མཁན་རེ་ཟུང་ཙམ་ལས་རྙོག་དྲ་བཤད་མཁན་བྱུང་མ་སོང་།དེའི་ཕྱི་ལོ་ཙམ་ལ་དུས་དེབ་ཏུ་གོ་བདེ་པོའི་ཐོག་ནས་དངོས་ཡོད་དང་བདེན་པ་གཞི་བཞག་གི་སྙན་ཚིག་འགའ་བྲིས་ཡོད་པས།ངའི་རྒྱབ་ལ་ཞབས་བརྟེན་མང་པོ་འཚོགས་གི་ཡོད་འདུགམ་ཟད་ང་ལ་དངོས་སུ་དེ་འདྲ་མ་བྲིས་ཟེར་ནས་བསླབ་བྱ་གནང་མཁན་ཡང་རེ་ཟུང་བྱུང་སོང་།གང་ལྟར་འགྱུར་བ་མང་པོ་སོང་ཡོད་ཀྱང་འགྱུར་མེད་རྡོ་རྗེ་ནི་སྤྱི་ཚོགས་ཀྱི་ནག་ཉེས་གླེང་མི་ཆོག་པ་དེ་ཡིན་འདུག